S-546/2009

Mál þetta, sem þingfest var 3. desember 2009 og dómtekið 7. janúar 2010, er höfðað með tveimur ákærum lögreglustjórans á Selfossi, þeirri fyrri dagsettri 15. nóvember 2009, á hendur H-kk-þgf Þ. H-kk-þgf, kt. 000000-0000, Oddabraut 23, Þorlákshöfn, og þeirri síðari gegn X, Z, og H-kk-þgf Þ. H-kk-þgf, kt. 000000-0000, sama stað.

Síðari ákæran á hendur X, Z og H-kk-þgf, í málinu S-557/2009, var þingfest þann 3. desember 2009 og var málið dómtekið á hendur X og Z. Var þáttur ákærða H-kk-ef því sameinaður máli S-546/2009.

Ákæra dagsett 15. nóvember sl. er fyrir innbort og þjófnað með því að hafa, aðfaranótt miðvikudagsins 13. maí 2009, í samverknaði við A-kk-þf P-kk-þf M-kk-þf, kt. 000000-0000, brotist inn í verslun Olís við Óseyrarbraut 6 í Þorlákshöfn með því að spenna upp útidyrahurð á austurenda húsnæðisins og stolið þaðan vörum samtals að verðmæti 34.862 krónur. Er brotið heimfært til 1. mgr. 244. gr. almennra hegningarlaga nr. 19/1940. Í málinu gerir E-kk-nf S-kk-nf hdl. kröfu fyrir hönd Olíuverslunar Íslands, kt. 000000-0000, um að ákærða verði með dómi gert að greiða skaðabætur að fjárhæð 440.000 krónur.

Ákæra dagsett 16. nóvember sl. er gegn X, Z og ákærða fyrir innbrot og þjófnað með því að hafa, aðfaranótt miðvikudagsins 18. febrúar 2009, í sameiningu brotist inn í þrjú sumarhús í landi Ásatúns í Hrunamannahreppi;

a. í Þverlág 6, þar sem ákærðu fóru inn um glugga og stálu Samsung sjónvarpi, mínútugrilli og örbylgjuofni.

b. í Þverlág 2, þar sem ákærðu spenntu upp glugga og stálu Samsung sjónvarpi, matvinnsluvél, vöfflujárni og sængurfötum.

c. í Þverlág 12, þar sem ákærðu spenntu upp glugga með felgulykli og stálu þaðan Philips sjónvarpi, frosinni matvöru og vodkaflösku.

Eru brot ákærða heimfærð til 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði kom fyrir dóminn þann 7. janúar sl. og játaði sök. Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða, sem óskaði ekki eftir skipun verjanda, hafði verið gefinn kostur á að tjá sig um lagaatriði og ákvörðun refsingar. Ákærði krafðist vægustu refsingar en hafnaði bótakröfunni. Játning ákærða er í samræmi við önnur gögn málsins og verður hann því sakfelldur fyrir brot sín.

Samkvæmt sakavottorði ákærða gekkst hann undir sátt þann 12. mars 2008 fyrir brot gegn 1., sbr. 2., gr. 45. gr. umferðarlaga og var gert að greiða 70.000 krónur í sekt og sviptur ökurétti í tvo mánuði. Við ákvörðun refsingar verður að líta til þess að ákærði játaði brot sitt greiðlega fyrir lögreglu og dómi. Þá verður einnig að líta til þess að ákærði framdi hluta af brotunum í samverknaði við fleiri og er það honum til refsiþyngingar.

Þykir refsing ákærða því hæfilega ákveðin fangelsi í tvo mánuði en með vísan til þess að ákærði játaði brot sín greiðlega fyrir lögreglu og dómi og ungs aldurs hans, en hann er fæddur árið 1990, þykir rétt að skilorðsbinda refsinguna og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940. Með vísan til 218. gr. almennra hegnignarlaga ber að dæma ákærða til greiðslu alls sakarkostnaðar sem er í máli þessu þóknun skipaðs verjanda hans, T-kk-ef R-kk-ef S-kk-ef hdl., sem þykir hæfilega ákveðin 60.000 krónur að teknu tilliti til virðisaukaskatts.

Í málinu gerir E-kk-nf S-kk-nf hdl. kröfu fyrir hönd Olíuverlunar Íslands um að ákærða verði með dómi gert að greiða skaðabætur að fjárhæð 440.000 krónur. Engin gögn eru til stuðnings bótakröfunni utan reiknings fyrir vörum sem skilað var úr innbrotinu í máli S-546/2009, samtals að fjárhæð 34.862 krónur. Verður ákærði dæmdur til að greiða bótakrefjanda þá fjárhæð. Ekki er gerð krafa um vexti í ákæru og verður ákærði ekki dæmdur til greiðslu þeirra. Að öðru leyti er bótakröfunni vísað frá dómi sem órökstuddri.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, H-kk-nf Þ. H-kk-nf, sæti fangelsi í tvo mánuði en fresta skal fullnustu refsingar og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákærði greiði allan sakarkostnað sem er þóknun skipaðs verjanda hans, T-kk-ef R. S-kk-ef héraðsdómslögmanns, 60.000 krónur að meðtöldum virðisaukaskatti.

Ákærði greiði E-kk-þgf S-kk-þgf hdl., fyrir hönd Olíuverslunar Íslands, kt. 000000-0000, 34.862 krónur.

Á-kvk-nf G-kvk-nf.